Telekommunikatsiyalar sohasida faoliyat ko‘rsatish huquqi uchun davlat boji miqdorlarini tasdiqlash to‘g‘risida

“Faoliyatning ayrim turlarini litsenziyalash to‘g‘risida” va “Telekommunikatsiyalar to‘g‘risida”gi O‘zbekiston Respublikasi qonunlariga, shuningdek Vazirlar Mahkamasining “Telekommunikatsiyalar va pochta aloqasi sohasida boshqaruv tizimini takomillashtirish chora-tadbirlari to‘g‘risida” 2000-yil 22-noyabrdagi 458-son qaroriga muvofiq Vazirlar Mahkamasi qaror qiladi:
 1. Telekommunikatsiyalar sohasida faoliyat ko‘rsatish huquqini beruvchi litsenziyalar berganlik uchun davlat boji miqdorlari ilovaga muvofiq tasdiqlansin.
 2. Belgilansinki, telekommunikatsiyalar sohasida faoliyat ko‘rsatish huquqini beruvchi litsenziyalar berganlik uchun davlat bojining mazkur qarorga ilovaga muvofiq miqdorlari 2001-yil 1-noyabrdan boshlab kuchga kiradi.
 3. Vazirlar Mahkamasining “Transport va aloqa sohasida faoliyat ko‘rsatish huquqi uchun davlat poshlinasi miqdorlarini tasdiqlash to‘g‘risida” 1997-yil 19-fevraldagi 89-son qaroriga ilovaning 5-bo‘limi (O‘zbekiston Respublikasi QT, 1997-y., 2-son, 6-modda) o‘z kuchini yo‘qotgan deb hisoblansin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari K.N.To‘laganov zimmasiga yuklansin.